ΠΕΡΙΕΧΟΜΕΝΑ
ΑΠΟΦΑΣΕΙΣ
Εγκατάσταση και λειτουργία των Πανεπιστημιακών Κλινικών του Τμήματος Ιατρικής του Εθνικού
και Καποδιστριακού Πανεπιστημίου Αθηνών στο
Γενικό Νοσοκομείο Αθηνών ΛΑΪΚΟ.
Εκπαίδευση στην οδοντιατρική ειδικότητα της
Οδοντοφατνιακής Χειρουργικής.
ΑΠΟΦΑΣΕΙΣ
Αριθμ. Γ2α/24555
(1)
Εγκατάσταση και λειτουργία των Πανεπιστημιακών Κλινικών του Τμήματος Ιατρικής του Εθνικού
και Καποδιστριακού Πανεπιστημίου Αθηνών στο
Γενικό Νοσοκομείο Αθηνών ΛΑΪΚΟ.
ΟΙ ΥΠΟΥΡΓΟΙ
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ ΥΓΕΙΑΣ
Έχοντας υπόψη:
1. τη διάταξη του άρθρου 28Α του ν. 4485/2017 «Οργάνωση και λειτουργία της ανώτατης εκπαίδευσης,
ρυθμίσεις για την έρευνα και άλλες διατάξεις» (Α΄ 114),
που προστέθηκε με την παρ. 2 του άρθρου 51 του
ν. 4559/2018 «Πανεπιστήμιο Ιωαννίνων, Ιόνιο Πανεπιστήμιο και άλλες διατάξεις» (Α΄ 142), όπως ισχύει,
2. τη διάταξη του άρθρου 13 του ν. 1397/1983 «Εθνικό
σύστημα υγείας» (Α΄ 143), όπως ισχύει,
3. τη διάταξη του άρθρου 29 του ν. 2166/1993 «Κίνητρα ανάπτυξης επιχειρήσεων, διαρρυθμίσεις στην έμμε-
ση και άμεση φορολογία και άλλες διατάξεις» (Α΄ 137),
όπως ισχύει,
4. τη διάταξη τoυ άρθρου 90 του Κώδικα Νομοθεσίας
για την Κυβέρνηση και τα Κυβερνητικά Όργανα, που κυρώθηκε με το άρθρο πρώτο του π.δ/τος 63/2005 (Α΄ 98),
5. τις διατάξεις του από 26.4.1955 β.δ/τος «Περί ορισμού του Λαϊκού Νοσοκομείου Αθηνών ως νοσηλευτι-
κού Εκπαιδευτικού Ιδρύματος» (Α΄ 120),
6. τις διατάξεις του β.δ/τος 593/1960 «Περί ιδρύσεως
Κλινικής και θέσεων κατωτέρου διδακτικού προσωπικού
παρά τω Πανεπιστημίω Αθηνών» (Α΄ 133),
7. τις διατάξεις του β.δ/τος 577/1965 «Περί μεταβολής
εδρών του Πανεπιστημίου Αθηνών» (Α΄ 128),
8. τις διατάξεις του π.δ/τος 373/1998 «Καθορισμός
του εσωτερικού κανονισμού της Β΄ Προπαιδευτικής
Χειρουργικής Κλινικής και Χειρουργικής Παθολογίας
της Ιατρικής Σχολής του Εθνικού Καποδιστριακού Πανεπιστημίου Αθηνών» (Α΄ 254), όπως έχει τροποποιηθεί
με τις διατάξεις του π.δ/τος 63/2003 (Α΄ 64) και ισχύει,
9. τις διατάξεις του π.δ/τος 372/1970 «Περί ιδρύσεως Κλινικής παρά τη Ιατρική Σχολή του Πανεπιστημίου
Αθηνών» (Α΄ 119),
10. τις διατάξεις του π.δ/τος 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών
Υπουργών και Υφυπουργών» (Α΄ 116),
11. τις διατάξεις του π.δ/τος 125/2016 «Διορισμός
Υπουργών, Αναπληρωτών Υπουργών και Υφυπουργών»
(Α΄ 210),
12. τις διατάξεις της υπ’ αριθμ. Υ25/2015 απόφασης
του Πρωθυπουργού «Ανάθεση αρμοδιοτήτων στον
Αναπληρωτή Υπουργό Υγείας Παύλο Πολάκη» (Β΄ 2144),
όπως ισχύει,
13. τις διατάξεις των υπ’ αριθμ. 80735/Β1/29.7.2003
(Β΄1055) και 105057/Β1/12.10.2004 κοινών υπουργικών
αποφάσεων (Β΄ 1574),
14. τις διατάξεις της υπ’ αριθμ. Υ4α/οικ. 25208/8.3.2013
κοινής υπουργικής απόφασης «Οργανισμός του Γενικού
Νοσοκομείου Αθηνών ΛΑΪΚΟ» (Β΄ 698), όπως ισχύει,
15. τις διατάξεις της υπ’ αριθμ. Β1/832/6.9.1985 υπουργικής απόφασης «Κατανομή κλινικών εργαστηρίων
και λοιπών παραρτημάτων του τμήματος ιατρικής της
σχολής επιστημών Υγείας του Πανεπιστημίου Αθηνών»
(Β΄ 597),
16. τις διατάξεις της υπ’ αριθμ. Β1/482/15.7.1987
υπουργικής απόφασης «Κατανομή κλινικών, εργαστηρίων, και λοιπών παραρτημάτων του Τμήματος Ιατρικής
Πανεπιστημίου Αθηνών» (Β΄ 401),
17. τις διατάξεις της υπ’ αριθμ. 1055/12.10.2018 πράξης του Πρύτανη «Μετονομασία της Α΄ Προπαιδευτικής
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Ιουνίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 2373
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2373/19.06.2019
Παθολογικής Κλινικής και Ειδικής Νοσολογίας και Ομώνυμου Εργαστηρίου του Τομέα Παθολογίας της Ιατρικής
Σχολής της Σχολής Επιστημών Υγείας και καθορισμός
του Εσωτερικού της Κανονισμού» (Β΄ 4922),
18. τα υπ’ αριθμ. 5751/4.3.2013, 5752/6.3.2013, 5753/
4.3.2013, 6717/2.4.2013, 6780/5.4.2013, 7300/5.4.2013
και 7398/9.4.2013 έγγραφα της Ιατρικής Σχολής του
Εθνικού και Καποδιστριακού Πανεπιστημίου Αθηνών,
19. τα αποσπάσματα πρακτικών της 6ης/25.2.2013 και
7ης/26.3.2013 επαναληπτικής Γενικής Συνέλευσης της
Ιατρικής Σχολής (Μέρος Β΄ Θέμα πρώτο),
20. τις υπ’ αριθμ. 13519/22.5.2013 και 19368/1.4.2019
εισηγήσεις της 1ης Υ.ΠΕ. Αττικής,
21. τις υπ’ αριθμ. 14/8.4.2013 (θέμα 1ο, 2ο, 3ο, 4ο, 5ο
και 6ο) και 51/12.12.2018 (θέμα 1ο) συνεδριάσεις του
Διοικητικού Συμβουλίου του Γενικού Νοσοκομείου Αθηνών ΛΑΪΚΟ,
22. το υπ’ αριθμ. Β2α/οικ.34890/10.5.2019 έγγραφο
του Προϊσταμένου της Γεν. Δ/νσης Οικονομικών Υπηρεσιών του Υπουργείου Υγείας,
23. το γεγονός ότι από την εφαρμογή των διατάξεων
της απόφασης αυτής δεν προκαλείται επιπλέον δαπάνη
τόσο σε βάρος του κρατικού προϋπολογισμού όσο και
σε βάρος του προϋπολογισμού τρέχοντος έτους του Νοσοκομείου, δεδομένου ότι οι αναφερόμενες Πανεπιστη-
μιακές Κλινικές λειτουργούν προ ετών, αποφασίζουμε:
Την εγκατάσταση και λειτουργία των κάτωθι Πανεπιστημιακών Κλινικών μετά των μονάδων που τις απαρ-
τίζουν, του Τμήματος Ιατρικής του Εθνικού και Καποδιστριακού Πανεπιστημίου Αθηνών, στον Παθολογικό
Τομέα και στους Χειρουργικούς Τομείς του Γενικού Νοσοκομείου Αθηνών ΛΑΪΚΟ, ως εξής:
ΠΑΘΟΛΟΓΙΚΟΣ ΤΟΜΕΑΣ
α) Α΄ Πανεπιστημιακή Παθολογική Κλινική
β) Πανεπιστημιακή Κλινική Παθολογικής Φυσιολογίας
γ) Α΄ Πανεπιστημιακή Προπαιδευτική Παθολογική Κλινική και Ειδική Νοσολογία
ΧΕΙΡΟΥΡΓΙΚΟΙ ΤΟΜΕΙΣ
α) Α΄ Πανεπιστημιακή Χειρουργική Κλινική
β) Β΄ Πανεπιστημιακή Προπαιδευτική Χειρουργική
Κλινική
γ) Α΄ Πανεπιστημιακή Ουρολογική Κλινική
Για την λειτουργία των μονάδων και λοιπών ειδικών
μονάδων των προαναφερόμενων Κλινικών της παρούσας απόφασης, έχουν πλήρη εφαρμογή οι επιμέρους
διατάξεις που έχουν εκδοθεί από το Υπουργείο Υγείας,
αναφορικά με τη λειτουργία των μονάδων και λοιπών
ειδικών μονάδων.
Σε κάθε Κλινική λειτουργεί αντίστοιχο τακτικό εξωτερικό ιατρείο.
Τα μέλη ΔΕΠ που υπηρετούν στις παραπάνω Κλινικές
υποχρεούνται σε εφημερία για την αντιμετώπιση εκτάκτων περιστατικών και παροχής επείγουσας περίθαλψης,
σύμφωνα με τα όσα ισχύουν κάθε φορά για την εφημερία των Νοσοκομείων.
Το προσωπικό που υπηρετεί στις Κλινικές, συνεργάζεται με τα αντίστοιχα Τμήματα της Ιατρικής Υπηρεσίας,
όλων των Νοσοκομείων της Υ.ΠΕ., για την ανάπτυξη και
αναβάθμιση του επιπέδου της εκπαίδευσης και παροχής
υπηρεσιών υγείας.
Οι Κλινικές πρέπει να έχουν επιστημονικό υπεύθυνο
για την λειτουργία τους.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 4 Mαΐου 2019
Οι Υπουργοί
Παιδείας, Έρευνας
Αναπληρωτής Υπουργός
και Θρησκευμάτων
Υγείας
ΚΩΝΣΤΑΝΤΙΝΟΣ ΓΑΒΡΟΓΛΟΥ  ΠΑΥΛΟΣ ΠΟΛΑΚΗΣ
Ι
Αριθμ. Γ5α/Γ.Π.οικ.41654
(2)
Εκπαίδευση στην οδοντιατρική ειδικότητα της
Οδοντοφατνιακής Χειρουργικής.
Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ
Έχοντας υπόψη:
1. Τις διατάξεις:
α. του ν. 1278/1982 « Για σύσταση Κεντρικού Συμβουλίου Υγείας» (ΦΕΚ Α΄ 105), όπως ισχύει,
β. της παρ. 1 του άρθρου 31 του ν. 1397/1983 « Εθνικό
σύστημα υγείας» ( ΦΕΚ 143 Α΄),
γ. της περ. 5Α της παρ. 4 του άρθρου 8 του ν. 4558/2018
«Κύρωση συμβάσεων μεταξύ του Ελληνικού Δημοσίου
και του Γενικού Νοσοκομείου Χανίων και της Επιτροπής
Εκτελεστών Διαθήκης Γ.Γ Μαλινάκη και του Γενικού Νοσοκομείου Κεφαλληνίας και των Εκτελεστών της διαθή-
κης της Μαρίας (Μάρης) Βεργωτή αντίστοιχα και λοιπές
διατάξεις» (ΦΕΚ Α΄ 140),
δ. του άρθρου 6 του ν.δ. 3366/1955 «Περί ασκήσεως
του ιατρικού επαγγέλματος και ιατρικών ειδικοτήτων και
άλλων τινών διατάξεων» (ΦΕΚ Α΄ 258),
ε. του π.δ. 73/2015 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (ΦΕΚ Α΄ 116), όπως ισχύει,
στ. του π.δ. 121/2017 «Οργανισμός του Υπουργείου
Υγείας» (ΦΕΚ Α΄ 148), όπως ισχύει.
2. Την αριθμ. Υ80/2017 απόφαση του Πρωθυπουργού «Τροποποίηση απόφασης ανάθεσης αρμοδιοτήτων
στον Αναπληρωτή Υπουργό Υγείας Παύλο Πολάκη» (ΦΕΚ
Β΄ 3904).
3. Την αριθμ. Γ5α/Γ.Π οικ.64843/29.8.2018 υπουργική
απόφαση «Σύσταση, μετονομασία ιατρικών ειδικοτήτων,
καθορισμός χρόνου και περιεχομένου άσκησης για την
απόκτηση τίτλου ειδικότητας» (ΦΕΚ 4138 Β΄).
4. Τις αριθμ. 22214/8.4.2019 και 18 της 274ηςΟλομ/
12.4.2019 αποφάσεις του Κεντρικού Συμβουλίου Υγείας.
5. Το γεγονός ότι από την απόφαση αυτή δεν προκαλείται δαπάνη σε βάρος του Κρατικού Προϋπολογισμού,
αποφασίζουμε:
Εγκρίνουμε το αναλυτικό εκπαιδευτικό πρόγραμμα, το
Βιβλιάριο Εκπαίδευσης Ειδικευόμενου, το οποίο χορηγείται στον ιατρό από το Κεντρικό Συμβούλιο Υγείας και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2373/19.06.2019
τα αναγνωρισμένα Εκπαιδευτικά Κέντρα για την άσκηση
των οδοντιάτρων στην ειδικότητα της Οδοντοφατνιακής
Χειρουργικής, καθώς και τις μεταβατικές διατάξεις απόκτησης του τίτλου της ειδικότητας της Οδοντοφατνιακής
Χειρουργικής.
Άρθρο 1
ΕΚΠΑΙΔΕΥΤΙΚΟ ΠΡΟΓΡΑΜΜΑ
Α. ΣΤΟΧΟΙ ΕΚΠΑΙΔΕΥΣΗΣ
Η εκπαίδευση στην οδοντιατρική ειδικότητα της
Οδοντοφατνιακής Χειρουργικής έχει σαν στόχο τη θεωρητική και πρακτική κατάρτιση του εκπαιδευόμενου
οδοντιάτρου κατά τρόπο που στο τέλος της εκπαίδευσής
του να είναι σε θέση:
α) Να αναγνωρίζει και να διαγιγνώσκει τα οδοντοστοματολογικά χειρουργικά νοσήματα και να παρέχει στον
ασθενή την απαραίτητη ενημέρωση και καθοδήγηση
σχετικά με την αντιμετώπισή τους. Επιπλέον, να είναι
εξοικειωμένος με την έγκαιρη αναγνώριση και κατάλληλη παραπομπή των παθολογικών καταστάσεων του
στόματος, των γνάθων και των συναφών ιστών οι οποίες
απαιτούν αντιμετώπιση από άλλες ειδικότητες, και δη
τις κακοήθεις νεοπλασματικές νόσους του στόματος,
καθώς και τις παθήσεις και κακώσεις που αφορούν ή
επεκτείνονται στην ευρύτερη γναθοπροσωπική περιοχή.
β) Να γνωρίζει, να ενημερώνει και να καθοδηγεί τον
ασθενή για τις δυνατότητες και τους περιορισμούς της
αποκατάστασης του οδοντικού φραγμού με οστεοενσωματούμενα εμφυτεύματα, να συνεργάζεται με άλλους
συναδέλφους στην κατάρτιση του σχεδίου εμφυτευματικής αποκατάστασης και να είναι ικανός να εκτελεί το
χειρουργικό μέρος της θεραπείας.
γ) Να γνωρίζει τις ενδείξεις και να είναι σε θέση να
εκτελεί μόνος του και χωρίς επίβλεψη τις διάφορες ενδοστοματικές χειρουργικές επεμβάσεις που αποτελούν
μέρος της άσκησης της οδοντιατρικής επιστήμης, ήτοι:
- Την εκτέλεση χειρουργικών εξαγωγών των οδόντων
(εγκλείστων ή μη) ή υπολειμματικών ριζών, καθώς και
την αντιμετώπιση των επιπλοκών που μπορεί να επιφέρουν, συμπεριλαμβανομένης της σύγκλεισης στοματο-
κολπικής επικοινωνίας.
- Την εκτέλεση οδοντοφατνιακών χειρουργικών επεμβάσεων που σχετίζονται με ορθοδοντική θεραπεία.
- Την εκτέλεση επεμβάσεων περιακρορριζικής χειρουργικής / ακρορριζεκτομής προσθίων και οπισθίων
οδόντων.
- Την αντιμετώπιση οδοντογενών και άλλων χειρουργικών λοιμώξεων του στόματος.
- Την αντιμετώπιση του οδοντοφατνιακού τραύματος
όπως εκγόμφωση, ενσφήνωση, οδοντοφατνιακό κάταγμα κ.α..
- Την εκτέλεση προπροσθετικών και προεμφυτευματικών χειρουργικών επεμβάσεων του βλεννογόνου του
στόματος και των φατνιακών αποφύσεων.
- Την χειρουργική αντιμετώπιση κυστικών και λοιπών
καλοήθων αλλοιώσεων των σκληρών και μαλακών ιστών
του στόματος.
- Την εκτέλεση διαγνωστικής βιοψίας των σκληρών
και μαλακών ιστών του στόματος.
- Την χειρουργική τοποθέτηση των οστεοενσωματούμενων οδοντικών εμφυτευμάτων.
- Την εκτέλεση τεχνικών οστικής ανάπλασης με αυτομόσχευμα ή με οστικά υποκατάστατα, συμπεριλαμβανο-
μένων των τεχνικών ανύψωσης του εδάφους του ιγμορείου άντρου για τοποθέτηση οδοντικών εμφυτευμάτων.
- Τη χειρουργική διευθέτηση και τη θεραπευτική των
παθολογικών καταστάσεων των περιεμφυτευματικών
ιστών.
Β. ΔΙΑΡΚΕΙΑ ΕΙΔΙΚΕΥΣΗΣ
Η διάρκεια της ειδίκευσης στην οδοντιατρική ειδικότητα της Οδοντοφατνιακής Χειρουργικής ορίζεται στα
τρία (3) έτη.
Γ. ΕΚΠΑΙΔΕΥΤΙΚΗ ΔΙΑΔΙΚΑΣΙΑ
Η εκπαίδευση του ειδικευόμενου οδοντιάτρου πραγματοποιείται με φοίτηση σε τριετές πλήρους απασχόλη-
σης πρόγραμμα ειδίκευσης σε Εκπαιδευτικό Κέντρο το
οποίο έχει προηγουμένως πιστοποιηθεί ως κατάλληλο
για τούτο από το ΚΕΣΥ αναγνωριστεί με απόφαση του
Υπουργού Υγείας.
Η εκπαίδευση περιλαμβάνει θεωρητική κατάρτιση
με παρακολούθηση φροντιστηριακών μαθημάτων και
κλινική άσκηση που συνεπάγεται την προσωπική συμμετοχή του εκπαιδευόμενου οδοντιάτρου στις κλινικές
δραστηριότητες του Εκπαιδευτικού Κέντρου υπό την
επίβλεψη αρμόδιων εκπαιδευτών.
Δ. ΔΟΜΗ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ
Το τριετές Εκπαιδευτικό Πρόγραμμα θα πρέπει να περιλαμβάνει:
α) Θεωρητική κατάρτιση που πραγματοποιείται με
φροντιστηριακή διδασκαλία μαθημάτων που να καλύπτουν την ύλη της ειδικότητας, όπως αυτή περιγράφεται
παρακάτω. Η διδασκαλία συγκεκριμένων ενοτήτων της
ύλης είναι δυνατόν να ανατίθεται σε εξειδικευμένους
επιστήμονες άλλων γνωστικών αντικειμένων. (30 πιστωτικές μονάδες ECTS).
β) Κλινική άσκηση που να περιλαμβάνει συμμετοχή
του εκπαιδευόμενου σε διαγνωστικές συνεδρίες (εξέταση ασθενών στα εξωτερικά ιατρεία) και κλινική εμπειρία
με εκτέλεση από τον ίδιο οδοντιατρικών πράξεων και
χειρουργικών επεμβάσεων στο πλήρες φάσμα του αντικειμένου της ειδικότητας. Η κλινική άσκηση θα πρέπει
επίσης να πλαισιώνεται με συνεδρίες βιβλιογραφικής
ενημέρωσης, συνεδρίες συζήτησης πάνω στις ενδιαφέρουσες περιπτώσεις που αντιμετωπίστηκαν στο ΕΚ,
συνεδρίες παρουσίασης περιστατικών από τους εκπαιδευόμενους κτλ (140 πιστωτικές μονάδες ECTS).
γ) Έρευνα και εκπόνηση διπλωματικής διατριβής (10
πιστωτικές μονάδες ECTS).
Ε. ΘΕΩΡΗΤΙΚΗ ΚΑΤΑΡΤΙΣΗ
Η θεωρητική κατάρτιση που πραγματοποιείται με
παρακολούθηση φροντιστηριακών μαθημάτων μπορεί
να κατανέμεται σε εξαμηνιαία ή ετήσια μαθήματα. Στον
παρακάτω πίνακα περιγράφονται οι θεματικές ενότητες
που πρέπει να καλυφτούν και οι αντίστοιχες πιστωτικές
μονάδες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2373/19.06.2019
ECTS
Γενικές Θεματικές Ενότητες
- Αρχές ερευνητικής μεθοδολογίας και Βιοστατιστικής
- Τοπογραφική και χειρουργική ανατομική του στοματογναθικού συστήματος
- Ακτινολογία και ακτινοδιαγνωστική του στοματογναθικού συστήματος
- Οδοντιατρική αναισθησιολογία
- Κλινική οδοντιατρική φαρμακολογία
- Βιολογία στόματος
- Διαχείριση οδοντιατρείου, εργονομία, υγιεινή και ασφάλεια
- Νομολογία, επαγγελματική δεοντολογία και ηθική
Ειδικές Θεματικές Ενότητες
- Αρχές χειρουργικής παθολογίας και εγχειρητικής του στόματος. Ασηψία και αντισηψία. Αιμορραγία και
αιμόσταση. Επούλωση τραύματος. Προεγχειρητική αξιολόγηση του οδοντιατρικού ασθενούς που πρόκειται να υποβληθεί σε χειρουργική επέμβαση στο στόμα. Μετεγχειρητική αγωγή. Πρωτόκολλα χειρουργικής
αντιμετώπισης των οδοντιατρικών ασθενών με συνοδά γενικά νοσήματα ή χρόνια φαρμακευτική αγωγή.
- Οδοντογενείς λοιμώξεις. Χειρουργική αντιμετώπιση και αντιμικροβιακή χημειοθεραπεία
- Παθολογία και χειρουργική αντιμετώπιση εγκλείστων / ημιεγκλείστων δοντιών
- Προπροσθετική χειρουργική και ουλοβλεννογόνια χειρουργική
- Περιακρορριζική χειρουργική
- Οδοντογενείς και μη οδοντογενείς κύστεις και χειρουργική αντιμετώπιση αυτών.
- Παθολογικές καταστάσεις του βλεννογόνου του στόματος. Βιοψία και εγχειρητική των μαλακών μορίων
του στόματος.
- Οδοντοφατνιακό τραύμα και αντιμετώπιση
- Εκδηλώσεις συστηματικών νοσημάτων στο στοματογναθικό σύστημα
- Παθολογικές καταστάσεις του ιγμορείου οδοντογενούς αιτιολογίας
- Αρχές διάγνωσης και αντιμετώπισης του γναθοπροσωπικού τραύματος
- Αρχές διάγνωσης και αντιμετώπισης των διαταραχών της κροταφογναθικής διάρθρωσης
- Αρχές διάγνωσης και αντιμετώπισης των παθήσεων των σιελογόνων αδένων
- Αρχές διάγνωσης και αντιμετώπισης των ανωμαλιών της διάπλασης του στοματο-γναθοπροσωπικού συμπλέγματος
- Αρχές διάγνωσης και αντιμετώπισης των κακοήθων νεοπλασματικών νοσημάτων του στόματος
- Βιολογία και χειρουργική των οδοντικών εμφυτευμάτων
- Βιολογία οστικής αναγέννησης και τεχνικές αύξησης του οστικού υποστρώματος για την τοποθέτηση
εμφυτευμάτων
- Αρχές προσθετικής επί οδοντικών εμφυτευμάτων
- Παθολογικές καταστάσεις των περιεμφυτευματικών ιστών και θεραπευτική τους αντιμετώπιση
ΣΤ. ΚΛΙΝΙΚΗ ΑΣΚΗΣΗ
Κατά το πρώτο έτος της ειδίκευσης οι νέοι ειδικευόμενοι πρέπει να βρίσκονται υπό συνεχή επίβλεψη από τους
εκπαιδευτές τους. Η σταδιακή ελάττωση του χρόνου
άμεσης επίβλεψης του ειδικευόμενου γίνεται σύμφωνα
με την κρίση του εκπαιδευτή, ο οποίος λαμβάνει υπόψη:
α) Το έτος ειδίκευσης
β) Τις ικανότητες και την προσωπικότητα του ειδικευομένου
γ) Την πολυπλοκότητα των χειρουργικών επεμβάσεων
δ) Τις συν-νοσηρότητες και τους ενδεχόμενους κινδύνους
Η κλινική άσκηση ανά εκπαιδευτικό έτος θα πρέπει
γενικώς να ακολουθεί μια κλιμάκωση ως ακολούθως:
Πρώτο Έτος
- Συμμετοχή στην εξέταση των ασθενών στο εξωτερικό ιατρείο όπου ο ειδικευόμενος εκπαιδεύεται στην
κλινική οδοντοστοματολογική εξέταση, στον προεγχειρητικό έλεγχο και αγωγή, στη μετεγχειρητική παρακο-
λούθηση, στη συντηρητική αντιμετώπιση ήπιων οδοντογενών λοιμώξεων (χρόνιες περιστεφανίτιδες κ.α.) και
στην αντιμετώπιση απλών μετεγχειρητικών επιπλοκών
όπως ινωδολυτική φατνιϊτιδα, επώδυνο μετεξακτικό
φατνίο, υπερπλαστικό κοκκίωμα κ.α.
- Εξοικείωση με το περιβάλλον του χειρουργείου και
τις τεχνικές ασηψίας/αντισηψίας, συμμετοχή ως βοηθός
σε χειρουργικές επεμβάσεις όπου ο ειδικευόμενος εκπαιδεύεται στις χειρουργικές ραφές και στη χρήση των
χειρουργικών εργαλείων και του εξοπλισμού.
- Εκτέλεση απλών χειρουργικών επεμβάσεων όπως
απλές εξαγωγές οδόντων, χειρουργικές εξαγωγές ριζών και οδόντων με την τεχνική της δι-/τριχοτόμισης,
χειρουργικές εξαγωγές ημιεγκλείστων οδόντων, φατνιοπλαστικές, εξομαλύνσεις οστικών ακίδων, ακροριζε-
κτομές προσθίων οδόντων, κ.α.
Δεύτερο Έτος
- Συμμετοχή στην εξέταση των ασθενών στο εξωτερικό ιατρείο όπου ο ειδικευόμενος εμβαθύνει την εμπειρία
του στην οδοντοστοματολογική εξέταση, εκτελεί διαγνωστικές βιοψίες του βλεννογόνου, σχάση και παρο-
χέτευση ενδοστοματικών αποστημάτων κ.α.
- Εκτέλεση προοδευτικά των πιο σύνθετων χειρουργικών επεμβάσεων του πρώτου έτους όπως χειρουργικές
εξαγωγές εγκλείστων δοντιών, ακροριζεκτομές οπισθίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2373/19.06.2019
ων δοντιών, αφαίρεση ενδοοστικών κύστεων κ.α., και
επιπλέον εκτέλεση περιπτώσεων τοποθέτησης οδοντικών εμφυτευμάτων και χειρουργικής των μαλακών
μορίων όπως ουλοβλεννογόνιες πλαστικές, επεμβάσεις
σύγκλεισης στοματοκολπικής επικοινωνίας, εμβάθυνση
προστομιακής αύλακας, εκτομές γλωσσικών ή χειλικών
χαλινών, αφαίρεση βλεννωδών κύστεων και καλοήθων
αλλοιώσεων του βλεννογόνου κ.α.
Τρίτο Έτος
- Συμμετοχή στην εξέταση των ασθενών στο εξωτερικό ιατρείο
- Εκτέλεση προοδευτικά των πιο σύνθετων χειρουργικών επεμβάσεων των προηγούμενων ετών και επιπλέον
εκτέλεση σύνθετων περιπτώσεων χειρουργικής τοποθέτησης εμφυτευμάτων με ταυτόχρονη κατευθυνόμενη
οστική αναγέννηση, επεμβάσεις ανοιχτής ανύψωσης
του εδάφους του ιγμορείου με αποκλειστικό στόχο την
ταυτόχρονη ή μεταγενέστερη τοποθέτηση οδοντικών
εμφυτευμάτων, επεμβάσεις λήψης οστικού αυτομοσχεύματος από ενδοστοματικές δότριες περιοχές, επεμβάσεις
λήψης μοσχεύματος συνδετικού ιστού από τον υπερώιο
βλεννογόνο και πλαστικής διευθέτησης των μαλακών
περιεμφυτευματικών ιστών
- Συμμετοχή στην εκτέλεση είκοσι (20) επεμβάσεων
χειρουργικής στόματος υπό ενσυνείδητη καταστολή ή
γενική αναισθησία στη συνεργαζόμενη νοσοκομειακή
μονάδα
Ελάχιστος Αριθμός Χειρουργικών Πράξεων και Τεχνικών
Ο εκπαιδευόμενος κατά τη διάρκεια της τριετούς ειδίκευσής του θα πρέπει να έχει πραγματοποιήσει τον
ακόλουθο αριθμό χειρουργικών πράξεων και τεχνικών
ως επεμβαίνων και ως α’ βοηθός:
Κατηγορία
Ως
επεμβαίνων
Ως
α’ βοηθός
Α. Χειρουργική σκληρών ιστών - οδοντοφατνιακή χειρουργική
- Χειρουργικές εξαγωγές (εγκλείστων/ημιεγκλείστων δοντιών, υπολειμματικών ριζών
ή ακρορριζίων)
- Χειρουργική σχετιζόμενη με ορθοδοντική (αποκάλυψη εγκλείστων δοντιών, τοποθέτηση ορθοδοντικού εμφυτεύματος, οστεοφλοιτομία)
- Περιακρορριζική χειρουργική (ακρορριζεκτομή προσθίων και οπισθίων δοντιών,
ανάστροφη έμφραξη ακρορριζίου, αντιμετώπιση διάτρησης ή εξωτερικής απορρόφησης της ρίζας)
- Προπροσθετική χειρουργική (εξομάλυνση φατνιακής ακρολοφίας, φατνιοπλαστική,
εκτομή εξοστώσεων)
- Οδοντοφατνιακό τραύμα (ολική/ μερική εκγόμφωση, ενσφήνωση, οδοντοφατνικό
κάταγμα, τεχνικές ναρθηκοποίησης)
- Χειρουργική κυστικών και καλοήθων βλαβών των φατνιακών αποφύσεων (εκπυρήνιση/ μαρσιποποίηση ενδοοστικών κύστεων, αφαίρεση οδοντώματος ή άλλων καλοήθων
ενδοοστικών όγκων ή ξένων σωμάτων κ.α.)
Β. Χειρουργική μαλακών μορίων - ουλοβλεννογόνια χειρουργική
- Στοματοκολπική επικοινωνία (σύγκλειση αυτόματης μετεξακτικής στοματοκολπικής
επικοινωνίας, αντιμετώπιση χρόνιου στοματοκολπικού συριγγίου)
- Προπροσθετική χειρουργική (εκτομή χειλικών ή γλωσσικών χαλινών, εκτομή ινώδους
υπερπλασίας του προστομίου, εμβάθυνση ουλοπαρειακής αύλακας, επιμήκυνση κλινικής μύλης,
ελεύθερα ή μισχωτά ουλικά μοσχεύματα)
- Χειρουργική κυστικών και καλοήθων βλαβών του βλεννογόνου του στόματος (διαγνωστική βιοψία αλλοιώσεων του βλεννογόνου, εκτομή μικρών καλοήθων όγκων,
εκτομή βλεννοκύστης/ελάσσονος σιελογόνου αδένα)
- Οδοντογενείς λοιμώξεις (σχάση/παροχεύση αποστημάτων ενδοστοματικά, αντιμετώπιση περιστεφανίτιδας)
Γ. Χειρουργική οδοντικών εμφυτευμάτων
- Χειρουργική τοποθέτηση οδοντικών εμφυτευμάτων (τοποθέτηση οδοντικών εμφυτευμάτων συμβατικά ή χωρίς κρημνό, ή με υπολογιστικά καθοδηγούμενη τεχνική)
- Τεχνικές οστικής ανάπλασης (κατευθυνόμενη οστική αναγέννηση με αυτομόσχευμα
ή με οστικά υποκατάστατα, ανοιχτή και κλειστή ανύψωση του εδάφους του ιγμορείου
με εφαρμογή οστικών μοσχευματικών υλικών προκειμένου να τοποθετηθούν οδοντικά
εμφυτεύματα, διάσχιση φατνιακής ακρολοφίας)
- Χειρουργική διευθέτηση και θεραπευτική των μαλακών περιεμφυτευματικών ιστών
(αύξηση του πάχους των μαλακών περιεμφυτευματικών ιστών, αντιμετώπιση περιεμφυτευματίτιδας)
50*
Σύνολο
του ιγμορείου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2373/19.06.2019
Άρθρο 2
ΕΚΠΑΙΔΕΥΤΙΚΑ ΚΕΝΤΡΑ
Τα Εκπαιδευτικά Κέντρα παροχής της Οδοντιατρικής
ειδικότητας στην Οδοντοφατνιακή Χειρουργική είναι:
Α) Τμήμα Οδοντιατρικής, Σχολής Επιστημών Υγείας
του ΕΚΠΑ
Β) Τμήμα Οδοντιατρικής, Σχολής Επιστημών Υγείας
του ΑΠΘ
Ο αριθμός εισαγωγής νέων ειδικευόμενων ανά έτος
καθορίστηκε στο μέγιστο τέσσερις (4) ανά έτος, ανά εκπαιδευτικό κέντρο.
Τα ανωτέρω εκπαιδευτικά κέντρα διαθέτουν αντίστοιχες νοσοκομειακές πανεπιστημιακές κλινικές οι οποίες
χρησιμοποιούνται εδώ και αρκετά χρόνια για την εκπαίδευση των προπτυχιακών και μεταπτυχιακών φοιτητών.
Η εκπαίδευση στην ειδικότητα περιλαμβάνει εκπαίδευση στις οδοντιατρικές κλινικές των Τμημάτων Οδοντια-
τρικής, καθώς και εξάμηνη εκπαίδευση στις αντίστοιχες
νοσοκομειακές κλινικές Στοματικής και Γναθοπροσωπικής Χειρουργικής των Γενικών Νοσοκομείων Αθηνών Ο
Ευαγγελισμός - Οφθαλμιατρείο Αθηνών - Πολυκλινική»,
Οργανική Μονάδα Έδρας «ΕΥΑΓΓΕΛΙΣΜΟΣ» και Γενικό
Νοσοκομείο Θεσσαλονίκης «Γ. Παπανικολάου».
ΣΥΝΕΡΓΑΖΟΜΕΝΗ ΝΟΣΟΚΟΜΕΙΑΚΗ ΜΟΝΑΔΑ
Στη συνεργαζόμενη νοσοκομειακή μονάδα πραγματοποιείται η εκπαίδευση σε περιστατικά Οδοντοφατνια-
κής Χειρουργικής τα οποία χρήζουν αντιμετώπισης υπό
ενσυνείδητη καταστολή ή γενική αναισθησία (ειδικούς
ασθενείς (ΑΜΕΑ, φοβικούς κ.α.). Ως συνεργαζόμενη νοσοκομειακή μονάδα μπορεί να οριστεί είτε Πανεπιστημιακή
Κλινική Στοματικής και Γναθοπροσωπικής Χειρουργικής
του οικείου Οδοντιατρικού Τμήματος που βρίσκεται εγκατεστημένη σε νοσοκομείο του ΕΣΥ, είτε Κλινική / Τμήμα
Στοματικής και Γναθοπροσωπικής Χειρουργικής ή Οδοντιατρικό Τμήμα νοσοκομείου του ΕΣΥ . Η εκπαίδευση
στη συνεργαζόμενη νοσοκομειακή μονάδα πραγματοποιείται κατά το 3ο έτος της ειδίκευσης, είναι εξάμηνης
διάρκειας και η διαδικασία γίνεται κατόπιν συνεννόησης
μεταξύ του Διευθυντή του Εκπαιδευτικού Κέντρου και του
Διευθυντή της συνεργαζόμενης νοσοκομειακής μονάδας.
Άρθρο 3
ΥΠΕΥΘΥΝΟΣ ΕΚΠΑΙΔΕΥΣΗΣ
Υπεύθυνος Εκπαίδευσης είναι ο Διευθυντής του ΠΜΣ
ο οποίος θα πρέπει να είναι κάτοχος της οδοντιατρικής
ειδικότητας της Οδοντοφατνιακής Χειρουργικής και ο
οποίος συμμετέχει ως εκπαιδευτής σε αυτό.
ΕΚΠΑΙΔΕΥΤΕΣ
Οι εκπαιδευτές είναι οδοντίατροι κάτοχοι της οδοντιατρικής ειδικότητας της Οδοντοφατνιακής Χειρουρ-
γικής οι οποίοι είναι μέλη ΔΕΠ ή λοιπό εκπαιδευτικό
προσωπικό του Οδοντιατρικού Τμήματος καθώς και οι
Οδοντίατροι του ΕΣΥ των αντίστοιχων συνεργαζόμενων
νοσοκομειακών μονάδων και για το χρονικό διάστημα
που απαιτεί το εκπαιδευτικό πρόγραμμα.
Άρθρο 4
ΜΕΤΑΒΑΤΙΚΕΣ ΔΙΑΤΑΞΕΙΣ
Α. Ο τίτλος οδοντιατρικής ειδικότητας της Οδοντοφατνιακής Χειρουργικής χορηγείται από την Ελληνική
Οδοντιατρική Ομοσπονδία με απόφαση του Υπουργού
Υγείας μετά από γνώμη του Κεντρικού Συμβουλίου Υγείας, χωρίς εξετάσεις στους παρακάτω:
α) Στους Καθηγητές, Αναπληρωτές Καθηγητές και Επίκουρους Καθηγητές των Τμημάτων Οδοντιατρικής ΑΕΙ
της ημεδαπής των οποίων το γνωστικό αντικείμενο της
θέσης τους είναι: 1. «Στοματική Χειρουργική και Οδοντιατρική Αναισθησία» 2. «Οδοντοφατνιακή Χειρουργική,
Χειρουργική Εμφυτευματολογία και Ακτινολογία» 3. «Χειρουργική Στόματος, Χειρουργική Εμφυτευματολογία και
Οδοντιατρική Αναισθησιολογία».
β) Στους οδοντιάτρους Διευθυντές του ΕΣΥ που υπηρετούν τουλάχιστον μια δεκαετία σε νοσοκομείο του ΕΣΥ
και κατέχουν διδακτορικό δίπλωμα σε συναφές γνωστικό
αντικείμενο.
γ) Στους οδοντιάτρους που μετεκπαιδεύτηκαν επί τριετία στο αντικείμενο σε αντίστοιχο μεταπτυχιακό πρό-
γραμμα των Τμημάτων Οδοντιατρικής ΑΕΙ της ημεδαπής
ή σε αντίστοιχο πρόγραμμα της αλλοδαπής.
δ) Στους οδοντιάτρους που μετεκπαιδεύτηκαν επί διετία στο αντικείμενο σε αντίστοιχο μεταπτυχιακό πρό-
γραμμα των Τμημάτων Οδοντιατρικής ΑΕΙ της ημεδαπής ή σε αντίστοιχο πρόγραμμα της αλλοδαπής και οι
οποίοι έχουν επιπλέον τουλάχιστον ένα επιπλέον έτος
τεκμηριωμένης κλινικής άσκησης σε πανεπιστημιακή ή
νοσοκομειακή μονάδα που θεραπεύει το εν λόγω γνωστικό αντικείμενο.
Β. Ο τίτλος της οδοντιατρικής ειδικότητας χορηγείται
μετά από εξετάσεις με απόφαση του Υπουργού Υγείας μετά από γνώμη του Κεντρικού Συμβουλίου Υγείας,
στους οδοντιάτρους που μετεκπαιδεύτηκαν επί διετία
στο αντικείμενο σε αντίστοιχο μεταπτυχιακό πρόγραμμα των Τμημάτων Οδοντιατρικής ΑΕΙ της ημεδαπής και
της αλλοδαπής. Οι οδοντίατροι αυτοί έχουν δικαίωμα να
δώσουν τις προβλεπόμενες εξετάσεις μια φορά.
Γ. Τα μεταπτυχιακά προγράμματα των Τμημάτων Οδοντιατρικής της ημεδαπής που αναφέρονται στην περ. γ
της παραγράφου Α είναι τα κάτωθι:
α) Μεταπτυχιακό Πρόγραμμα Σπουδών του Τμήματος Οδοντιατρικής Α.Π.Θ. που εγκρίθηκε με την υπουρ-
γική απόφαση 71659/Β7/2003 και τροποποιήθηκε με
την υπουργική απόφαση 57224/Β7/2007 (κατεύθυνση
Οδοντοφατνιακής Χειρουργικής, Χειρουργικής Εμφυτευματολογίας και Ακτινολογίας)
β) Μεταπτυχιακό Πρόγραμμα Σπουδών του Τμήματος
Οδοντιατρικής Α.Π.Θ. που εγκρίθηκε με την υπουργική
απόφαση 210817/Ζ1/2014 (κατεύθυνση Οδοντοφατνιακής Χειρουργικής και Ακτινολογίας)
γ) Μεταπτυχιακό Πρόγραμμα Σπουδών του Τμήματος
Οδοντιατρικής ΕΚΠΑ που εγκρίθηκε με την υπουργική
απόφαση 99832/B7/2014 (κατεύθυνση Οδοντοφατνιακής Χειρουργικής)
Δ. Τα μεταπτυχιακά προγράμματα των Τμημάτων Οδοντιατρικής της ημεδαπής που αναφέρονται στην περ.
δ της παραγράφου Α και στην παράγραφο Β είναι τα
κάτωθι:
α) Μεταπτυχιακό Πρόγραμμα Σπουδών του Τμήματος
Οδοντιατρικής ΕΚΠΑ που εγκρίθηκε με την υπουργική
απόφαση Β7/83/1994 (κατεύθυνση Παθοβιολογίας ΣτόΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2373/19.06.2019
ματος με πιστοποιητικό κλινικής εξειδίκευσης στη Χειρουργική Στόματος)
β) Μεταπτυχιακό Πρόγραμμα Σπουδών του Τμήματος
Οδοντιατρικής ΕΚΠΑ που εγκρίθηκε με την υπουργική
απόφαση Β7/476/1998 (κατεύθυνση Παθοβιολογίας
Στόματος)
γ) Μεταπτυχιακό Πρόγραμμα Σπουδών του Τμήματος
Οδοντιατρικής ΕΚΠΑ που εγκρίθηκε με τις υπουργική
απόφαση 107060/Β7 και 92449/Β7/2002 και τροποποιήθηκε με την υπουργική απόφαση 53990/Β7/2006 (κα-
τεύθυνση Παθοβιολογίας Στόματος με κατεύθυνση τη
Χειρουργική Στόματος)
δ) Μεταπτυχιακό πρόγραμμα «Μικρή Χειρουργική
Στόματος, Ακτινολογία και Αναισθησιολογία» του Εργαστηρίου Οδοντοφατνιακής Χειρουργικής, Χειρουργικής
Εμφυτευματολογίας και Ακτινολογίας που θεσπίστηκε
και εγκρίθηκε με απόφαση της Γενικής Συνέλευσης Ειδικής Σύνθεσης (Γ.Σ. 101/19.3.1993) του Τμήματος Οδο-
ντιατρικής ΑΠΘ.
Ε. Ο επιπλέον χρόνος άσκησης που αναφέρεται στην
περ. δ της παραγράφου Α τεκμηριώνεται με έναν από
τους παρακάτω τρόπους:
α) Κατοχή έμμισθης θέσης (μέλους Ε.ΔΙ.Π., διδάσκοντα
σύμφωνα με το π.δ. 407/1980 (Α΄ 112) σε ακαδημαϊκές
μονάδες των τμημάτων Οδοντιατρικής ΑΕΙ της ημεδαπής
και καλύπτουν τα γνωστικά αντικείμενα που αναφέρονται στην περ. α της παραγράφου Α.
β) Κατοχή Διδακτορικού Διπλώματος στο αντικείμενο που εκπονήθηκε σε ακαδημαϊκή μονάδα Τμήματος
Οδοντιατρικής ΑΕΙ της ημεδαπής, που καλύπτει τα γνωστικά αντικείμενα που αναφέρονται στην περ. α της πα-
ραγράφου Α, συνεπάγοντας προσωπική συμμετοχή του
υποψηφίου διδάκτορα στις κλινικές και εκπαιδευτικές
δραστηριότητες της μονάδας.
γ) Κατοχή επίσημου αποδεικτικού προϋπηρεσίας σε
μονάδα δημοσίου ιδρύματος υγείας που ασχολείται με
το συγκεκριμένο αντικείμενο.
Στ. Το δικαίωμα για την απόκτηση του τίτλου της ειδικότητας με τις μεταβατικές διατάξεις πρέπει να ασκηθεί
με αίτηση του ενδιαφερομένου προς τη Δ/νση Ιατρών,
Λοιπών Επιστημόνων και Επαγγελματιών Υγείας του
Υπουργείου Υγείας εντός επταμήνου από την ημερομηνία δημοσίευσης της παρούσας.
Όσοι οδοντίατροι συμπληρώνουν τα παραπάνω αναφερόμενα προσόντα εντός εξαμήνου από την ημερο-
μηνία δημοσίευσης της παρούσας μπορούν επίσης να
διεκδικήσουν την απόκτηση του τίτλου της ειδικότητας
με τις μεταβατικές διατάξεις
Ζ. Οι οδοντίατροι που φοιτούν σε αντίστοιχο τριετές
μεταπτυχιακό πρόγραμμα του Τμήματος Οδοντιατρικής
του ΕΚΠΑ ή του ΑΠΘ κατά την ημερομηνία δημοσίευσης
της σχετικής υπουργικής απόφασης, έχουν δικαίωμα να
συμμετέχουν στις εξετάσεις για την λήψη του τίτλου ειδικότητας όταν περατώσουν την φοίτησή τους.
Η. Η χορήγηση του τίτλου της οδοντιατρικής ειδικότητας με τις μεταβατικές διατάξεις, γίνεται με απόφαση
του Υπουργού Υγείας, μετά από εξέταση των υποβληθέντων φακέλων και δικαιολογητικών των υποψηφίων
Οδοντιάτρων από Τριμελή Επιτροπή που ορίζεται από
το Κεντρικό Συμβούλιο Υγείας με απόφαση του Υπουργού Υγείας και απαρτίζεται από μέλη της αντίστοιχης
Ομάδας Εργασίας. Η ίδια Επιτροπή θα πραγματοποιήσει
τις εξετάσεις για την κατηγορία των οδοντιάτρων που
αναφέρεται στην παράγραφο Β.
Θ. Οι κάτοχοι τίτλου οδοντιατρικής ειδικότητας της
Οδοντοφατνιακής Χειρουργικής ή άλλου αντίστοιχου
τίτλου μεταπτυχιακών σπουδών, όπως η Χειρουργική
Στόματος, από κράτος μέλος της ΕΕ που δεν έχει θεσμοθετημένη την ειδικότητα ή λοιπά κράτη της αλλοδαπής,
για την λήψη του τίτλου ειδικότητας απαιτείται να ακολουθήσουν την προβλεπόμενη διαδικασία αναγνώρισης
χρόνου ειδίκευσης στο εξωτερικό από το Κεντρικό Συμβούλιο Υγείας και να δώσουν τις τελικές εξετάσεις της
ειδικότητας, μετά από απόφαση του Υπουργού Υγείας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 31 Mαΐου 2019
Ο Αναπληρωτής Υπουργός
ΠΑΥΛΟΣ ΠΟΛΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2373/19.06.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20190202373.pdf | Tokens: 31022]